Maryam Mahboob

Maryam Mahboob (Maimana, 1955) afganistandar idazle ezaguna da Afganistango emigranteei eta Afganistango gizartean dagoen patriarkatuari buruzko bere idatziengatik.  

 Ibilbidea 
Maimanan (Afganistan) jaio zen Mahboob, 1955ean. Bere aitak Afganistango gobernuarentzat lan egiten zuenez, Afganistango emakumeen bizimodua ezagutu zuen herrialdeko hainbat tokitan. Bigarren mailako ikasketak Kabulen osatu zituen eta master bat egin zuen Teherango Unibertsitatean.

Errusiak 1979an Afganistan okupatu ondoren, Mahboobek herrialdea utzi zuen, lehenik Pakistanera eta gero Delhira (India) joateko, 1981ean. Afganistango beste erbesteratuekin batera, Mahboobek Gahnama aldizkaria («aldizkari irregularra») sortu zuen, Afganistango gobernu komunistaren zein muyahidinen aurkako erresistentzia kulturala adierazteko. Hala ere, muyahidinek Indiako komunitate afganiarraren artean egiten zuten presioa ikusita, Kanadara emigratu zuen berriz 1983an. Afganistango Zalmay Babakohi egilearekin ezkondu zen.

Bere fikziozko lan nagusi gehienak diasporan ekoiztu zituen Mahboobek. Bere lanek emakumeen errepresioa eta marjinazioa dituzte ardatz, eta, aldi berean, haiekiko arau eta jarrera sozialen aurkako errebolta adierazten dute.

 Lanak 

 Khana-i Delgir (Etxe konfinatu bat) (1990) Kabul: Anjoman Newisendagan Afganistan
 Gum (Ikusezina) (1999) Toronto: Zarnegaar Publications.
 Khanum Jorg (ipuinak) (2003) Toronto: Zarnegaar Publications.

 Argitalpenak 

 Bezhan, Faridullah. (2008). Obedient and resistant: Afghanistani women in Maryam Mahboob's short stories. Womens Studies International Forum - WOMEN STUD INT FORUM. 31. 373-382. 10.1016/j.wsif.2008.08.002.
 Bezhan, F. (2014). Exile, gender and identity: the short stories of Afghanistani author Maryam Mahboob. Social Identities, 20(2–3), 239–256. https://doi.org/10.1080/13504630.2014.936374
 Bezhan, Faridullah. (2016). Women, War and Islamic Radicalisation in Maryam Mahboob’s Afghanistan. ISBN 9781925377026

 Erreferentziak 

 Kanpo estekak 

Kategoria:Afganistandarrak
Kategoria:Afganistandar emakumeak
Kategoria:Afganistango idazleak
Kategoria:Emakume idazleak